stanford-oval/wikipedia huggingface dataset:
Liljeblomin talo

| Liljeblomin talo |
| --- | --- |
 Liljeblomin talo keväällä 2015.
Osoite:  Torikatu 30
Sijainti:  Oulu, Vanhatulli
Koordinaatit:  65°00′40″N, 025°27′58″E
Rakennustyyppi:  Asuinrakennus
Valmistumisvuosi:  1831
Rakennuttaja:  Sigfrid Tornberg
Omistaja:  Yksityisomistuksessa
Tyylisuunta:  Empiretyyli
Runkorakenne:  Puuhirsi
Julkisivumateriaali:  Puu
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Liljeblomin talo on empiretyylinen kaupunkitalo Torikadun varrella Vanhatullin kaupunginosassa Oulussa. Rakennuksen naapurissa sijaitsevat Waenerbergin ja Riekin talot. Asuinkäytön lisäksi rakennuksessa on toiminut myös postikonttori.
Nahkuri Sigfrid Nilsson Tornbergin (1802-1884) rakennuttaman kiinteistön päärakennus valmistui 1831. Rakennuksen julkisivuvuoraus ja maalaus tehtiin vasta vuosina 1847–1852. Päärakennuksen lisäksi tontilla oli myös muita rakennuksia, joissa oli muun muassa leivintupa, liiteri, navetta, talleja, nahkurinverstas ja heinälato. Piharakennukset on myöhemmin purettu kiinteistön ollessa Oulun kaupungin omistuksessa.
Nimensä talo on saanut ensinnäkin Henriette Liljeblomilta (1836-1918, puoliso kauppias ja laivanvarustaja Toussaint Wilhelm Liljeblom, 1832-1882), eli Sigfrid Tornbergin tyttäreltä, jolle rakennus periytyi ja joka asui talossa vuosikymmenet leskenä. Viimeisenä Liljeblomina talossa asui Henrietten ja T. W. Liljeblomin tytär Elin Adele Liljeblom (1870-1954), englannin kielen opettaja monissa Oulun kouluissa. 1800-luvulla talossa toimi mm. lyhyen ajan postitoimisto. Kaupungin omistukseen kiinteistö siirtyi 1964. Vuonna 1966 vahvistetun ns. monumentaaliasemakaavan mukaan koko kortteli oli varattu huoltoasemalle ja pysäköintialueeksi. Useiden järjestöjen tekemän suojeluesityksen jälkeen valtioneuvosto suojeli Liljeblomin talon 22. lokakuuta 1987 rakennussuojelulain nojalla. Kaupunki myi rakennuksen 1994.
Rakennus kunnostettiin vuosina 1995–1997. Korjaustöiden suunnittelusta vastasivat arkkitehdit Heikki Viiri ja Juha Paavo Mikkonen. Talon omistajille Merja ja Ilari Kerolalle myönnettiin Oulun läänin rakennussuojelupalkinto, Viisikanta-palkinto, esimerkillisestä restauroinnista ja korjaustyöstä vuonna 1998.
Aiheesta muualla

Kuvia tai muita tiedostoja aiheesta Liljeblomin talo Wikimedia Commonsissa
Lisa Carrington

| Mitalit | Mitalit | Mitalit |  |
| --- | --- | --- | --- |
|  Lisa Carrington MM-kilpailuissa 2013. |  Lisa Carrington MM-kilpailuissa 2013. |  Lisa Carrington MM-kilpailuissa 2013. |  |
Maa:  Uusi-Seelanti
Naisten ratamelonta
|  Olympialaiset  |  Olympialaiset  |  Olympialaiset  |  |
|  Kultaa | Lontoo 2012 | K-1 200 m |  |
|  Kultaa | Rio 2016 | K-1 200 m |  |
|  Kultaa | Tokio 2020 | K-1 200 m |  |
|  Kultaa | Tokio 2020 | K-1 500 m |  |
|  Kultaa | Tokio 2020 | K-2 500 m |  |
|  Pronssia | Rio 2016 | K-1 500 m |  |
| MM-kilpailut  | MM-kilpailut  | MM-kilpailut  |  |
|  Kultaa | Szeged 2011 | K-1 200 m |  |
|  Kultaa | Duisburg 2013 | K-1 200 m |  |
|  Kultaa | Moskova 2014 | K-1 200 m |  |
|  Kultaa | Milano 2015 | K-1 200 m |  |
|  Kultaa | Milano 2015 | K-1 500 m |  |
|  Kultaa | Račice 2017 | K-1 200 m |  |
|  Kultaa | Račice 2017 | K-2 500 m |  |
|  Kultaa | Montemor-o-Velho 2018 | K-1 200 m |  |
|  Kultaa | Szeged 2019 | K-1 200 m |  |
|  Kultaa | Szeged 2019 | K-1 500 m |  |
|  Hopeaa | Moskova 2014 | K-1 500 m |  |
|  Hopeaa | Račice 2017 | K-1 500 m |  |
|  Hopeaa | Montemor-o-Velho 2018 | K-1 500 m |  |
|  Hopeaa | Montemor-o-Velho 2018 | K-2 500 m |  |
|  Hopeaa | Montemor-o-Velho 2018 | K-4 500 m |  |
|  Pronssia | Duisburg 2013 | K-1 500 m |  |
|  Pronssia | Račice 2017 | K-4 500 m |  |
Lisa Carrington (s. 23. kesäkuuta 1989 Tauranga) on uusiseelantilainen ratamelonnan viisinkertainen olympiavoittaja ja kymmenkertainen maailmanmestari. Hän asuu Aucklandissa ja edustaa Eastern Bay Canoe Racing Clubia. Häntä valmentaa Gordon Walker. 168-senttinen Carrington on opiskellut politiikkaa Masseyn yliopistossa.
Carrington voitti kajakkiyksikön 200 metrin olympiakultaa Lontoossa 2012, Rio de Janeirossa 2016 ja Tokiossa 2021. Kajakkiyksikön 500 metrillä hän voitti Tokiossa kultaa, sai Riossa pronssia ja sijoittui Lontoossa seitsemänneksi. Tokiossa hän voitti kultaa myös kajakkikaksikon 500 metrillä parinaan Caitlin Regal.
Carrington on voittanut kajakkiyksikön 200 metrin maailmanmestaruuden 2011, 2013, 2014, 2015, 2017, 2018 ja 2019. Kajakkiyksikön 500 metrillä hän on saavuttanut MM-kilpailuissa kultaa 2015 ja 2019, hopeaa 2014, 2017 ja 2018 sekä pronssia 2013. Kajakkikaksikon 500 metrillä hän sai kultaa 2017 ja hopeaa 2018, kajakkinelosen 500 metrillä hopeaa 2018 ja pronssia 2017.
Carrington on voittanut kaikkiaan 26 maailmancupin kilpailua.
Carringtonilla on kaksi vanhempaa veljeä.
Kyllikki Väre

| Kyllikki Väre |
| --- | --- |
 Kyllikki Väre vuonna 1941.
Henkilötiedot
Koko nimi:  Elli Kyllikki Väre
Syntynyt: 13. maaliskuuta 1912 Vaasa
Kuollut: 2. tammikuuta 1951 (38 vuotta) Helsinki
Ammatti:  näyttelijä
Puoliso:  Unto Salminen  (vih. 1938; k. 1972)
Lapset:  Esko Salminen
Näyttelijä
Aktiivisena:  1932–1950
Palkinnot
 Parhaan naissivuosan Jussi-palkinto 1944 Herra ja ylhäisyys ja Vaivaisukon morsian 
Aiheesta muualla
IMDb 
Elonet
Elli Kyllikki Väre (13. maaliskuuta 1912 Vaasa – 2. tammikuuta 1951 Helsinki) oli suomalainen elokuva- ja teatterinäyttelijä. Väre teki näyttämöuransa Suomen Kansallisteatterissa, johon hänellä oli kiinnitys 1932–1947. Hän oli näyttelijä Esko Salmisen äiti.
Ura

Kyllikki Väreen vanhemmat olivat Osuuskaupan johtaja Jalmari Väre ja Alina Koski. Hän muutti Helsinkiin 16-vuotiaana opiskelemaan Suomen Näyttämöopistoon. Kaksivuotisen koulun jälkeen vuonna 1932 Väre sai kiinnityksen Suomen Kansallisteatteriin. Hän teki siellä 1930-luvulta alkaen isoja ja kiitettyjä rooleja, kuten Regina von Emmeritz sekä Katharina Shakespearen näytelmässä Kuinka äkäpussi kesytetään.
Väre palkittiin 1944 parhaan naissivuosan Jussi-palkinnolla elokuvista Herra ja ylhäisyys sekä Vaivaisukon morsian. Hän näytteli kaikkiaan noin 20:ssä elokuvassa, useimmiten Suomen Filmiteollisuuden tuotannoissa verevien naisten ja palvelijattarien sivurooleissa. Hänen ainoa varsinainen naispääosansa oli draamaelokuvassa Suviyön salaisuus (1945).
Keväällä 1947 Kansallisteatteri ei 15 vuoden jälkeen enää uusinut Väreen sopimusta. Vaikka hän oli saanut ylistäviä kritiikkejä, teatterin johto moitti häntä muun muassa ”epäselvästä puheesta” ja ”artikulaation sameudesta”. Väreeseen kohdistui myös sodanjälkeinen naisiin kohdistunut kaksinaismoralismi, ja häntä moitittiin esimerkiksi ”vulgääristä käytöksestä” ja siitä, ettei hän ollut ”muuttanut elämänsävyään”. Erottaminen sai aluksi vastustusta, mutta lopulta myös näyttelijäyhdistys oli puoltavalla kannalla. Väre otti erottamisen raskaasti, eikä elämänsä lopulla enää näytellyt muissa teattereissa.
Yksityiselämä

Teatteriuransa alussa Väre oli tutustunut kollegaansa Unto Salmiseen, joka kiinnitettiin Kansallisteatteriin samoihin aikoihin. He avioituivat pitkän seurustelun jälkeen vuonna 1938. Teatterissa he esiintyivät yhdessä esimerkiksi näytelmissä Onni alkaa huomenna ja Itsevaltiaan kuolema. Samassa teatterissa oli kiinnitettynä Tauno Palo, joka myös oli tuolloin naimisissa. Väreellä oli Palon kanssa rakkaussuhde 1940-luvulla, ja Väreen poika, vuonna 1940 syntynyt näyttelijä Esko Salminen sai alkunsa nimenomaan tästä suhteesta. Jatkosodan suurpommitusten aikana vuonna 1944 Väre sairastui, mutta matkusti siitä huolimatta Eskon kanssa sotaa pakoon Kauhavalle.
Kansallisteatterista erottamisella ja siihen liittyneellä häpeällä oli huono vaikutus Väreen psyykkiseen hyvinvointiin, ja hän kuoli äkillisesti aivoverenvuotoon vain 38-vuotiaana.
Filmografia

| Vuosi | Elokuva | Rooli |
| --- | --- | --- |
| 1937 | Juha | kesätyttö |
| 1937 | Kuriton sukupolvi | Veera |
| 1939 | Jumalan tuomio | ylioppilas Karin Berger |
| 1940 | Runon kuningas ja muuttolintu | Amanda Björkstén |
| 1940 | Lapseni on minun | Tiina, pyykkäri |
| 1942 | Onni pyörii | Mimmi |
| 1942 | Avioliittoyhtiö | Vera Broms |
| 1942 | August järjestää kaiken | Inga, Visapään ystävätär |
| 1943 | Tuomari Martta | Hento Kunttu, Karstan kotiapulainen |
| 1944 | Vaivaisukon morsian | Torpan-Mari |
| 1944 | Herra ja ylhäisyys | Lola, kenraali Cabezan palvelijatar |
| 1945 | Suviyön salaisuus | Ulla-Maija Eirtola |
| 1945 | Kyläraittien kuningas | Tarilan Eeva |
| 1946 | Nuoruus sumussa | Elli |
| 1946 | Menneisyyden varjo | Saara Reims |
| 1947 | Särkelä itte | Margit Grankvist |
| 1947 | Pimeänpirtin hävitys | Loviisa |
| 1949 | Katupeilin takana | ylioppilas Elma Lindgren |
| 1950 | Maija löytää sävelen | Parfyymi-Anna |
| 1950 | Härmästä poikia kymmenen | Maija, Pouttulan piika |
Kadunkulma

| Kadunkulma> Street Corner |
| --- | --- |

Ohjaaja:  Muriel Box
Käsikirjoittaja:   Muriel Box  Sydney Box 
Perustuu:  Jan Readin tarinaan
Tuottaja:  William Macquitty
Säveltäjä:  Temple Abady
Kuvaaja:  Reginald H. Wyer
Leikkaaja:  Jean Barker
Erikoistehosteet:  Charles Staffell
Pääosat:   Anne Crawford  Peggy Cummins  Rosamund John  Terence Morgan 
Valmistustiedot
Valmistusmaa:  Iso-Britannia
Tuotantoyhtiö:  J. Arthur Rank Organisation
Ensi-ilta:  1953
Kesto:  96 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Kadunkulma (Street Corner, Yhdysvalloissa elokuvaa markkinoitiin nimellä Both Sides of the Law) on vuonna 1953 ensi-iltansa saanut brittiläinen pseudodokumentti, eli elokuva joka jäljittelee dokumenttielokuvan tyyliä. Sen on ohjannut Muriel Box, ja hän on myös käsikirjoittanut sen yhdessä miehensä Sydney Boxin kanssa.
Juoni

Elokuvassa on kolme samanaikaista juonta joista yksi keskittyy 18-vuotiaaseen tyttöön, joka on jäänyt kiinni myymälävarkaudesta, toisessa on naispuolinen armeijakarkuri, joka on syyllistynyt kaksinnaimiseen ja kolmas vauvaan jota laiminlyöty, ja jonka isäpuoli on pahoinpidellyt häntä.
Näyttelijät

| 0 | 1 | 2 |
| --- | --- | --- |
|  Anne Crawford  | … |  Susan   |
|  Peggy Cummins  | … |  Bridget Foster   |
|  Rosamund John  | … |  ylikonstaapeli Pauline Ramsey   |
|  Terence Morgan  | … |  Ray   |
|  Barbara Murray  | … |  naispoliisikonstaapeli Lucy   |
|  Ronald Howard  | … |  David Evans   |
|  Sarah Lawson  | … |  Joyce   |
|  Eleanor Summerfield  | … |  Edna Hurran   |
|  Michael Medwin  | … |  Chick Farrar   |
|  Charles Victor  | … |  Muller   |
|  Dora Bryan  | … |  prostituoitu   |
|  Eunice Gayson  | … |  Janet   |
|  Yvonne Marsh  | … |  Elsa   |
|  Isabel George  | … |  Helen   |
Lähde:
Tuotanto

Kadunkulma on Muriel Boxin toinen ohjaus. Hän oli valmistunut ohjaajaksi huolimatta tuolloin vallitsevasta käsityksestä ettei nainen voi olla ohjaaja, koska hän ei saisi kuvausrymältä riittävää kunnioitusta. Hän kiinnostunut ajankohtaisista ja sosiaalisista kysymyksistä mikä vaikutti paljon hänen töihinsä. Kadunkulma elokuvassa Boxin vaikutuksen voi ehkä parhaiten havaita hänen naispoliisiensa rooleissa, joka ilmenee siinä että he yrittävät päästä sosiaalisten ongelmien jäljille, sen sijaan että syyllistäisivät asiakkaina olevia ihmisiä. Sydney Box haki Street Cornerille poliisin tukea koska ilman sitä elokuvan tekemiseen ei olisi saatu poliisilta tarvittavia varusteita ja tarvikkeita, kuten poliisiautoja ja univormuja ja sen budjetti ei olisi pysynyt ollut kurissa. Poliisien mukana oleminen aiheutti viivästyksiä käsikirjoituksen valmistumiseen koska siitä jouduttiin neuvottelemaan heidän kanssaan, ja he yrittivät vaikuttaa elokuvan juoneen jotta se esitäisi poliisit heidän haluamastaan näkökulmasta.
Aiheesta muualla

Stafford, Roy: Street Corner (Both Sides of the Law, UK 1953) The Case for Global Film.  30.7.2020. Viitattu 15.5.2022. (englanniksi)
Winnert, Derek: Street Corner DerekWinnert.com.  9.4.2021. Viitattu 15.5.2022. (englanniksi)
Linnus

Linnus on muun muassa seuraavien henkilöiden sukunimi:
Ferdinand Linnus (1895–1942), virolainen kansatieteilijä
Jaakko Linnus (s. 2003), suomalainen pika- ja aitajuoksija
Olavi Linnus (1914–2000), suomalainen kääntäjä, kirjailija ja elokuvakäsikirjoittaja
Timo Linnus (1962–2007), suomalainen muusikko.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Lada Vesta

| Lada Vesta |
| --- | --- |

Valmistustiedot
Valmistusmaa:   Venäjä
Valmistaja:  Lada (AvtoVAZ)
Valmistusvuodet:  2015–
Korimalli:  4-ovinen sedan 5-ovinen farmari
Luokka:  C-segmentti
Edeltäjä:  Lada Priora
Tekniset tiedot
Pohjalevy:  Lada B/C
Moottori:  R4
Iskutilavuus:  1,6–1,8 l
Polttoaine:  bensiini
Vetotapa:  etuveto
Vaihteisto:  5-vaihteinen manuaali 5-vaihteinen robotti CVT-automaatti
Lada Vesta on AvtoVAZin vuodesta 2015 lähtien valmistama alemman keskiluokan automalli, joka korvasi Lada Prioran.
Vesta esiteltiin konseptiautona Moskovan autonäyttelyssä elokuussa 2014. Tuotantomallin valmistus alkoi seuraavana vuonna. Sedanin rinnalle esiteltiin myöhemmin farmarimalli SW, josta on myös saatavana maastohenkisempi Cross-versio korotetulla maavaralla.
Moottorivaihtoehtoina ovat 1,6- ja 1,8-litraiset bensiinimoottorit. Molempien yhteydessä on viisivaihteinen manuaalivaihteisto, mutta pienemmän moottorin yhteyteen on saatavana portaaton CVT-automaattivaihteisto ja suurempaan viisiportainen robottivaihteisto.
Lada Vesta SW Cross
Aiheesta muualla

Kuvia tai muita tiedostoja aiheesta Lada Vesta Wikimedia Commonsissa
Lisa Harrison

Lisa Harrison (s. 2. tammikuuta 1971) on yhdysvaltalainen koripalloilija. Hän pääsi WNBA-pelaajaksi vuonna 1999 joukkueenaan Phoenix Mercury.
Harrison syntyi Mount Washingtonissa, Kentuckyssä, ja valmistui Tennesseen yliopistosta vuonna 1993. Ennen Phoenix Mercuryyn pääsyään hän oli pelannut Columbus Questissa (1996) ja Portland Powerissa (1997–1999).
Harrison on pituudeltaan 186 senttiä.
Ladattava ytimen moduuli

Ladattava ytimen moduuli on käyttöjärjestelmän ytimen tukema toiminto, jolla ytimen toimintoja voidaan lisätä tai poistaa siitä ajon aikana kääntämättä ydintä uudelleen lähdekoodista. Ytimen moduulit suoritetaan ytimen osoiteavaruudessa kun taas käyttäjän sovellukset suoritetaan käyttäjän osoiteavaruudessa, joissa ei ole päällekkäisyyksiä.
Muun muassa Linux ja Solaris toteuttavat ladattavia moduuleja ytimen osoiteavaruuteen.
Myös FreeBSD ja NetBSD tukevat ladattavia moduuleja.
Androidissa ladattavien moduulien tuki on vaadittu ominaisuus.
Joissakin käyttöjärjestelmissä ytimen moduulia kutsutaan "laajennukseksi". Windows NT:ssä käytetään termiä ydin-moodin ajuri (engl. kernel-mode driver).
macOS:ssä ytimen moduuleja kutsutaan ytimen laajennukseksi (engl. kernel extension).
Ladattavia moduuleja voidaan tehdä muun muassa laiteajureille, tiedostojärjestelmätuelle, verkkoprotokollille, uusille järjestelmäkutsuille ja niin edelleen.
Aiheesta muualla

The Linux Kernel Module Programming Guide (PDF) (englanniksi)
Liljeholmenin metroasema

Liljeholmenin metroasema on Tukholman metron punaisen linjan asema. Metroasema sijaitsee Liljeholmenissa.
Aiheesta muualla

Kuvia tai muita tiedostoja aiheesta Liljeholmenin metroasema Wikimedia Commonsissa
Jérôme d’Ambrosio

| Jérôme d’Ambrosio |
| --- | --- |
 Jérôme d’Ambrosio vuonna 2012.
Henkilötiedot
Syntynyt: 27. joulukuuta 1985 (ikä 38) Etterbeek, Bryssel, Belgia
Kansalaisuus:   Belgia
Formula 1 -ura
Aktiivivuodet:  2011–2012
Talli(t):  Virgin (2011) Lotus (2012)
Kilpailuja:  20
Maailman­mestaruuksia:  0
Voittoja:  0
Palkintosijoja:  0
Paalupaikkoja:  0
Nopeimpia kierroksia:  0
MM-pisteitä:  0
Ensimmäinen kilpailu:  Australian GP 2011
Viimeinen kilpailu:  Italian GP 2012
Aiheesta muualla
www.jeromedambrosio.com
| Henkilötiedot |
| --- | --- |
Syntynyt: 27. joulukuuta 1985 
Formula E -ura
Auton numero:  7
Nykyinen talli:  Dragon (2014-)
Kilpailuja:  24
Maailmanmestaruuksia:  0
Pisteitä:  206
Voittoja:  2
Palkintosijoja:  6
Paalupaikkoja:  2
Nopeimpia kierroksia:  1
Ensimmäinen ePrix:  Kiinan ePrix 2014
Ensimmäinen voitto:  Saksan ePrix 2015
Viimeisin voitto:  Meksikon ePrix 2016
Viimeisin kausi:  2015–16
Viimeisin sijoitus:  5. (83p)
Aiheesta muualla
www.jeromedambrosio.com
Jérôme d'Ambrosio (s. 27. joulukuuta 1985 Etterbeek, Bryssel, Belgia) on belgialainen autourheilija ja italialaista syntyperää. Hän ajoi kaudella 2011 Formula 1:ssä Virgin-tallissa ja yhden kilpailun Lotus-tallissa kaudella 2012. Kaudet 2012 ja 2013 hän toimi Lotuksen varakuskina. Vuodesta 2014 hän on ajanut Formula E -sarjassa Dragon Racingin tallissa.
Ura

d'Ambrosio ajoi kausina 2008–2010 GP2-sarjassa DAMS-tallissa. Hän oli lähellä voittaa kotikilpailunsa, mutta joutui kilpailun viimeisellä kierroksella Pastor Maldonadon ohittamaksi. Ennen GP2-uraansa d'Ambrosio on ajanut muun muassa Formula Renault, Formula 3000 ja International Formula Master -sarjoissa, joista viimeksi mainitussa hän voitti sarjan mestaruuden kaudella 2007. d'Ambrosio voitti myös Belgian Formula Renault 1.6 -sarjan mestaruuden vuonna 2003.
Kaudella 2010 d'Ambrosio jatkoi uraansa DAMS tiimissä. Hän otti GP2-uransa avausvoiton Monacon sprinttikilpailussa. Saksan kilpailussa hänet korvasi Romain Grosjean. d'Ambrosio saavutti kauden aikana 21 pistettä. Hän pääsi ajamaan kaudella 2010 Virginin toista autoa Singaporen, Japanin, Korean ja Brasilian F1-kisojen perjantain vapaissa harjoituksissa.
d'Ambrosio teki kaudelle 2011 kattavan sopimuksen Virgin-tallissa korvaten Lucas di Grassin. Hänen kautensa oli sen suhteen erikoinen, että hän pääsi kolmea kilpailua lukuun ottamatta jokaisessa kilpailussa maaliin asti. Hänen parhaaksi sijoitukseksi jäi avauskilpailun Australian GP:n ja Kanadan GP:n neljästoista sija. Hänet kuitenkin korvattiin kauden jälkeen ranskalaisella Charles Picillä.
Kaudella 2012 d'Ambrosio siirtyi Lotuksen testi- ja varakuljettajaksi. d'Ambrosio ajoi Italian GP:n Romain Grosjeanin tilalla, kun Grosjean oli saanut kilpailukiellon edelliskilpailun lähtökolarin aiheuttamisesta. Hän sijoittui kilpailussa 13:ksi häviten  selkeästi nopeammalle tallikaverilleen Kimi Räikköselle, joka ajoi maaliin viidentenä.
d'Ambrosio jatkoi tallin testikuskina kaudella 2013.
Formula 1 -tulokset

Lihavointi tarkoittaa paalupaikkaa, kursivointi kilpailun nopeinta kierrosta. Muut selitteet löytyvät täältä.
| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2010 | Virgin | BHR   | AUS   | MAL   | CHN   | ESP   | MON   | TUR   | CAN   | EUR   | GBR   | GER   | HUN   | BEL   | ITA   | SIN TD | JPN TD | KOR TD | BRA TD | ABU   |  | – | – |
| 2011 | Virgin | AUS 14 | MAL Kesk. | CHN 20 | TUR 20 | ESP 20 | MON 15 | CAN 14 | EUR 22 | GBR 17 | GER 18 | HUN 19 | BEL 17 | ITA Kesk. | SIN 18 | JPN 21 | KOR 20 | IND 16 | ABU Kesk. | BRA 19 |  | 0 | 24. |
| 2012 | Lotus | AUS   | MAL   | CHN   | BHR   | ESP   | MON   | CAN   | EUR   | GBR   | GER   | HUN   | BEL   | ITA 13 | SIN   | JPN   | KOR   | IND   | ABU   | USA   | BRA   | 0 | 23. |
GP2-tulokset

| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2008 | DAMS | ESPFEA Kesk. | ESPSPR 15 | TURFEA Kesk. | TURSPR Kesk. | MONFEA 9 | MONFEA 7 | FRAFEA 6 | FRASPR Kesk. | GBRFEA 9 | GBRSPR 12 | GERFEA Kesk. | GERSPR 11 | HUNFEA 9 | HUNSPR Kesk. | EURFEA 5 | EURSPR 2 | BELFEA 8 | BELSPR 2 | ITAFEA 7 | ITASPR 6 | 21 | 11. |
| 2009 | DAMS | ESPFEA 3 | ESPSPR 3 | MONFEA 6 | MONSPR 2 | TURFEA Kesk. | TURSPR 15 | GBRFEA 19 | GBRSPR 12 | GERFEA 10 | GERSPR 7 | HUNFEA 16 | HUNSPR Kesk. | EURFEA 9 | EURSPR 4 | BELFEA Kesk. | BELSPR Kesk. | ITAFEA 4 | ITASPR 4 | PORFEA Kesk. | PORSPR 10 | 29 | 9. |
| 2010 | DAMS | ESPFEA Kesk. | ESPSPR 10 | MONFEA 8 | MONSPR 1 | TURFEA 10 | TURFEA 8 | EURFEA Kesk. | EURSPR 8 | GBRFEA 11 | GBRSPR 11 | GERFEA   | GERSPR   | HUNFEA 6 | HUNSPR Kesk. | BELFEA Kesk. | BELSPR Kesk. | ITAFEA 5 | ITASPR 2 | ABUFEA 14 | ABUSPR 8 | 21 | 12. |
GP2-tulokset > Aasian GP2

| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | 12 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2008 | DAMS | DUB1FEA 11 | DUB1SPR 8 | INDFEA Kesk. | INDSPR Kesk. | MALFEA 3 | MALSPR Kesk. | BHRFEA 11 | BHRSPR 12 | DUB2FEA 7 | DUB2SPR 3 |  |  | 12 | 11. |
| 2008–2009 | DAMS | CHNFEA 9 | CHNSPR 5 | DUBFEA 7 | DUBSPR C | BHR1FEA 2 | BHR1SPR 3 | QATFEA 5 | QATSPR 7 | MALFEA Kesk. | MALSPR DSQ | BHR2FEA 3 | BHR2SPR 2 | 36 | 2. |
Formula E -tulokset

| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | 12 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2014–2015 | Dragon | BEI 6 | PUT 5 | PDE 8 | BNA 14 | MIA 4 | LBH 6 | MON 5 | BER 1 | MOS 11 | LON 2 | LON 2 |  | 113 | 4. |
| 2015–2016 | Dragon | BEI 5 | PUT 14† | PDE 3 | BNA 16 | MEX 1 | LBH 7 | PAR 11 | BER 16 | LON 9 | LON 3 |  |  | 83 | 5. |
| 2016–2017 | Dragon | HKG 7 | MAR 13 | BNA 8 | MEX 14 | MON Kesk. | PAR Kesk. | BER 13 | BRU 13 | NYC Kesk. | NYC 10 | MTR 11 | MTR 9 | 13 | 18. |
Aiheesta muualla

Kuvia tai muita tiedostoja aiheesta Jérôme d’Ambrosio Wikimedia Commonsissa
Virallinen sivusto
Jérôme d’Ambrosio Twitterissä
Jerome d'Ambrosio Malesiassa kaudella 2011.
d'Ambrosio Punta del Estessä vuonna 2014
Liikakulutus

Energiankulutus öljykiloekvivalenttina henkeä kohden eri maissa. Tummat sävyt ilmaisevat suurempaa kulutusta, punaiset sävyt ilmaisevat kulutuksen lisääntyneen, vihreät vähentyneen vuosien 1990 ja 2001 välillä. Mustista alueista ei ole saatavilla tietoa.
Aiheeseen liittyvää
ekotoksikologia
kulkeutuminen
Eliöt, maaperä ja vesistöt
aavikoituminen
luontokato
metsäkato
eroosio
happamoituminen
juomavesivarojen riittävyys
maaperän pilaantuminen
rehevöityminen
vesien saastuminen
Ilma ja ilmasto
ilman saastuminen
ilmaston lämpeneminen
otsonikato
Yhteiskunta
liikakansoitus
liikakulutus
valosaaste
melu
Liikakulutus on liikakansoitukseen liittyvä käsite, jolla tarkoitetaan tilannetta, jossa kulutus henkeä kohden kohtuullisesta väestöntiheydestä huolimatta ylittää kestävyyden rajat. Liikakulutus liittyy läheisesti liikakansoitukseen, ympäristön kantokykyyn ja ekologiseen jalanjälkeen.
Liikakulutuksen kohteena voivat olla erilaiset uusiutumattomat luonnonvarat, esimerkiksi fossiiliset polttoaineet ja metallit. Lisäksi uusiutuvia luonnonvaroja, kuten vettä voidaan käyttää liikaa, jos sen seurauksena syntyy ympäristöongelmia.
Global Footprint Networkin mukaan ihmiskunta tulee kuluttamaan 40 prosenttia liikaa luonnonvaroja uusiutumiskykyyn verrattuna vuonna 2008. Tutkimuslaitoksen mukaan vuoden 2008 luonnonvarat kulutettiin loppuun 23. syyskuuta, joka oli vuoden 267. päivä.
Ladan

| Ladan (Ладан) |
| --- | --- |
 Tšernihivin alue Ukrainassa, alla kaupungin sijainti alueella
 Ladan
 Koordinaatit: 50.517145°N, 32.587177°E 
Valtio:  Ukraina
Alue:  Tšernihivin alue
Piiri:  Prylukyn piiri
Väkiluku (2021):  5 804
Aikavyöhyke:  UTC+2
 – Kesäaika:  UTC+3
Postinumero:  17583
Suuntanumero(t):  +380 4637
Infobox OKVirheellinen NIMI-arvo: 
Ladan (ukr. Ладан) on kaupunkityyppinen taajama Ukrainan Tšernihivin alueella. Ladan on osa Prylukyn piiriä. Vuoden 2021 alussa Ladanin taajamassa arvioitiin asuvan 5 804 henkeä.
Kuvagalleria

Rakennuksia Ladanissa
Näkymä vesitornille.jpg
Lisa Bund

Lisa Bund vuonna 2009.
Lisa Bund (s. 31. toukokuuta 1988 Frankfurt am Main) on saksalainen poplaulaja. Hän sijoittui Deutschland sucht den Superstar -ohjelman neljännellä tuotantokaudella (2007) kolmanneksi. Hän julkaisi Columbia-levymerkillä debyyttialbumin Born Again (2007). Bund on esiintynyt myös muun muassa tositelevisiosarjassa Ich bin ein Star – Holt mich hier raus! (2008) ja vieraillut Gute Zeiten, schlechte Zeiten -sarjassa.
Bund levytti muiden Deutschland sucht den Superstar -kilpailijoiden kanssa kokoelman Power of Love, jolla hän laulaa kappaleen "(You Make Me Feel Like) A Natural Woman".
Aiheesta muualla

Lisa Bund Internet Movie Databasessa. (englanniksi)